stanford-oval/wikipedia huggingface dataset:
เจ้าหญิงเอแลนแห่งออร์เลอ็อง

| เจ้าหญิงเอแลนแห่งออร์เลอ็อง |
| --- | --- |
 เอแลน อัสตริด เลโอปอลดีน มารี
เจ้าหญิงแห่งออร์เลอ็อง เคาน์เตสแห่งลิมแบร์ก-สติรุม
ประสูติ: 17 กันยายน พ.ศ. 2477 (90 ปี) 
พระสวามี: เคาต์เอวาร์ดแห่งลิมแบร์ก-สติรุม
พระบุตร: แคทเธอรีน เด ลิมแบร์ก-สติรุม ตีแยรี กราฟ เด ลิมแบร์ก-สติรุม หลุยส์ กราฟ เด ลิมแบร์ก-สติรุม บรูโน กราฟ เด ลิมแบร์ก-สติรุม
ราชวงศ์: ราชวงศ์ออร์เลอ็อง
พระบิดา: เจ้าชายอ็องรี เคานต์แห่งปารีส (2451-2542)
พระมารดา: เจ้าหญิงอิซาเบลแห่งออร์เลอ็อง-บราแกนซา
'เจ้าหญิงเอแลนแห่งออร์เลอ็อง (อังกฤษ: Her Royal Highness Princess Hélène Astrid Léopoldine Marie of Orléans) ประสูติเมื่อวันที่ 17 กันยายน 2477 เป็นพระธิดาพระองค์ที่ 2 และ 3 ใน เจ้าชายอ็องรี เคานต์แห่งปารีส (พ.ศ. 2451–2542) และ เจ้าหญิงอีซาแบลแห่งออร์เลอ็อง-บรากังซา เป็นพระขนิษฐาใน เจ้าชายอ็องรี เคานต์แห่งปารีส พระปิตุจฉา (อาหญิง) ใน เจ้าชายฌ็อง เคานต์แห่งปารีส ทรงสืบเชื้อสายมาจาก จักรพรรดิเปดรูที่ 2 แห่งบราซิล
พระองค์ทรงเสกสมรสกับ  เคาต์เอวาร์ดแห่งลิมแบร์ก-สติรุม จึงทำให้ทรงมีพระอิสริยยศที่ เคาน์เตสแห่งลิมแบร์ก-สติรุม มีพระบุตร คือ
แคทเธอรีน เด ลิมแบร์ก-สติรุม
ตีแยรี กราฟ เด ลิมแบร์ก-สติรุม
หลุยส์ กราฟ เด ลิมแบร์ก-สติรุม
บรูโน กราฟ เด ลิมแบร์ก-สติรุม
เจ้าหญิงอาจีกาเยฮู อัมฮา เซลาสซีแห่งเอธิโอเปีย

เจ้าหญิงอาจีกาเยฮู อัมฮา เซลาสซีแห่งเอธิโอเปีย (อังกฤษ: Her Imperial Highness Princess Ijigayehu Amha Selassie) ประสูติเมื่อวันที่ 4 กันยายน 2479 ณ เดสซี ประเทศเอธิโอเปีย เป็นพระราชธิดาพระองค์ใหญ่และพระองค์แรกใน สมเด็จพระจักรพรรดิอัมฮา เซลาสซีแห่งเอธิโอเปีย กับ เจ้าหญิงวอเลเต อิสราเอล เซโยม พระมเหสีพระองค์แรก เป็นสมเด็จพระเชษฐภคินีต่างพระราชชนนีของ เจ้าชายเซรา ยาคอบ อัมฮา เซลาสซี มกุฎราชกุมารแห่งเอธิโอเปีย เป็นพระราชนัดดาใน สมเด็จพระจักรพรรดิเฮลี เซลาสซีที่ 1 แห่งเอธิโอเปีย พะราชมารดาของพระองค์นั้นเป็นพระราชนัดดาใน สมเด็จพระจักรพรรดิโยฮันเนสที่ 4 แห่งเอธิโอเปีย ดังนั้น พระราชบิดาแลรพระราชมารดาของพระองค์นั้นจึงทรงเป็นพระญาติกัน
เสกสมรส

พระองค์ทรงเสกสมรสกับ เดจาเมฮาต ไฟเรก-เซลาสซี ฮาดิส มารียัม มีพระบุตรดังนี้
ไซมอน ไฟเรก-เซลาสซี
ราเชล ไฟเรก-เซลาสซี
เมกาเร็ต ไฟเรก-เซลาสซี
อาสเต ไฟเรก-เซลาสซี
เบเกร ไฟเรก-เซลาสซี
ยิสฮัมฟ์ ไฟเรก-เซลาสซี
พระชนม์ชีพ

เจ้าหญิงอาจีกาเยฮู อัมฮา เซลาสซีแห่งเอธิโอเปีย เคยโดยเสด็จ สมเด็จพระจักรพรรดิเฮลี เซลาสซีที่ 1 แห่งเอธิโอเปีย พระราชอัยกา (ปู่) เยือน ประเทศอิตาลี เกาหลีใต้ ออสเตรเลีย  และ ประเทศมาเลเซีย
พระองค์สิ้นพระชนม์เมื่อวันที่ 23 มกราคม 2519 สิริพระชันษา 39 ปี เนื่องจากทรงถูกขุมขังเนื่องด้วยระบอบรัฐประหาร
เหรียญในพระองค์

Dame Grand Cordon of the Order of the Queen of Sheba
Refugee Medal (1944)
Jubilee Medal (1955)
Emperor Haile Selassie I Jubilee Medal (1966)
Dame Grand Cross of the Order of Beneficence (Kingdom of Greece, 04/1959)
Dame Grand Cross of the Order of Queen Kossomak (Kingdom of Cambodia, 04/05/1968)
Dame Grand Cross of the Order of Merit of the Italian Republic (Italian Republic, 06/11/1970)
เจ้าหญิงอันโทอาเน็ทแห่งอันฮัลท์

เจ้าหญิงอันโทอาเน็ทแห่งอันฮัลท์ (อังกฤษ: Princess Antoinette of Anhalt ; 3 มีนาคม ค.ศ. 1885 - 3 เมษายน ค.ศ. 1963) ทรงเป็นเจ้าหญิงแห่งอันฮัลท์ ในฐานะพระชายาของเจ้าชายฟรีดริชแห่งเชาม์บวร์ค-ลิพเพอ พระองค์ก็กลายเป็นเจ้าหญิงแห่งเชาม์บวร์ค-ลิพเพอโดยการเสกสมรส และยังเป็นทายาทหญิงพระองค์สุดท้ายที่มีพระชนม์ชีพอยู่ของพระเจ้าจอร์จที่ 1 แห่งบริเตนใหญ่
พระประวัติ

เจ้าหญิงอันโทอาเน็ทประสูติเมื่อวันที่ 3 มีนาคม ค.ศ. 1885 ณ รัฐซัคเซิน-อันฮัลท์ เป็นพระธิดาเพียงพระองค์เดียวในเจ้าชายเลโอโปลด์ เจ้าชายรัชทายาทแห่งอันฮัลท์ และ เจ้าหญิงเอลิซาเบธแห่งเฮลส์และคาเซิล เมื่อพระองค์ประสูติได้เพียง 1 ชันษา พระบิดาก็สิ้นพระชนม์อย่างกะทันหัน ณ กาน เจ้าหญิงเอลิซาเบธผู้เป็นพระมารดาทรงเศร้าโศกเสียพระทัยอย่างมาก และไม่ทรงเสกสมรสใหม่อีก 70 ปี ต่อมา พระมารดาของพระองค์ก็สิ้นพระชนม์ ณ เมืองเดสเซา
เสกสมรส

เจ้าหญิงอันโทอาเน็ท ทรงเสกสมรสกับ เจ้าชายฟรีดริชแห่งเชาม์บวร์ค-ลิพเพอ เมื่อวันที่ 26 พฤษภาคม ค.ศ. 1909 ณ เมืองเดสเซา รับพระราชทานพระอิสริยยศที่ เจ้าหญิงแห่งเชาม์บวร์ค-ลิพเพอ พระชายา ทั้งคู่มีพระบุตรร่วมกันดังนี้
เจ้าชายเลโอปอลด์
เจ้าชายวิลเลียม
สิ้นพระชนม์

เจ้าหญิงอันโทอาเน็ท สิ้นพระชนม์เมื่อวันที่ 3 เมษายน ค.ศ. 1963 ณ เดสเซา พระศพถูกฝังไว้ ณ สุสานซิงเบิร์กในเมืองเดสซู ซึ่งพระศพของพระองค์นั้นฝังอยู่ใกล้ๆพระศพของพระมารดา
พระตำหนักที่เจ้าหญิงอันโทอาเน็ทประสูติ ได้รับการปรับปรุงใหม่ใน ค.ศ. 2006
เจ้าหญิงเฮเลนแห่งเซอร์เบีย

เจ้าหญิงเฮเลนแห่งเซอร์เบียและยูโกสลาเวีย (อังกฤษ: Princess Helen of Serbia) ประสูติเมื่อวันที่ 4 พฤศจิกายน 2427 ณ ประเทศมอนเตเนโกร เป็นพระราชธิดาพระองค์ใหญ่และพระองค์เดียวใน สมเด็จพระเจ้าปีเตอร์ที่ 1 แห่งเซอร์เบีย และ  เจ้าหญิงซอร์กาแห่งมอนเตเนโกร เป็นพระเชษฐภคินีใน สมเด็จพระเจ้าอเล็กซานเดอร์ที่ 1 แห่งยูโกสลาเวีย และเป็นพระปิตุจฉา (ป้าฝ่ายพ่อ) ใน สมเด็จพระเจ้าปีเตอร์ที่ 2 แห่งยูโกสลาเวีย รัชกาลสุดท้ายแห่งราชวงศ์เซอร์เบียและยูโกสลาเวีย พระองค์ทรงศึกษาใน เซนต์ปีเตอร์สเบิร์ก อุปนิสัยของพระองค์นั้นอาจารย์ที่ถวายการสอนได้บอกไว้ว่า  ทรงงดงามด้วยพระกิริยามารยาท เป็นเจ้าหญิงที่ร่าเริง เป็นกันเอง น่ารัก อบอุ่น ไม่ทรงถือตัว อ่อนโยน เป็นที่รักของเพื่อนและครู
งานเสกสมรสของพระองค์และพระสวามี
ด้านชีวิตส่วนพระองค์นั้น ทรงเสกสมรสกับ เจ้าชายจอห์น คอนสตันติโนวิชแห่งรัสเซีย เจ้าชายจากราชวงศ์โรมานอฟ ประเทศรัสเซีย เมื่อวันที่ 21 สิงหาคม 2454 รับพระราชทานพระอิสริยยศแบบรัสเซียคือ เจ้าหญิงเจเลนา เพ็ตรอฟนา โรมารอฟแห่งรัสเซีย พระชายา มีพระบุตร 2 พระองค์คือ
เจ้าชายวีซีโวลด์ อิวาโนวิชแห่งรัสเซีย
เจ้าหญิงแคทเธอริน อิวานอฟนาแห่งรัสเซีย
โดยหลังจากพระสวามีสิ้นพระชนม์ พระองค์ก็เสด็จไปพำนัก ณ ประเทศฝรั่งเศส และสิ้นพระชนม์เมื่อวันที่ 16 ตุลาคม 2504 สิริพระชันษา 76 พรรษา
เจ้าหญิงเฟือง มาย

เจ้าหญิงเฟือง มาย ดัชเชสม่ายแห่งแอดดิสอาบาบา (อังกฤษ: Princess Phương Mai, Dowager Duchess of Addis Abeba) ประสูติเมื่อวันที่ 1 สิงหาคม ค.ศ. 1937 ที่เมืองด่าหลัต ประเทศเวียดนาม เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับสมเด็จพระจักรพรรดินีนาม เฟือง แห่งเวียดนาม พระมเหสีองค์แรก
ในปี ค.ศ. 1947 สมเด็จพระจักรพรรดินีนาม เฟือง ได้เสด็จออกจากเวียดนามพร้อมพระโอรส-ธิดา มาที่ Château Thorens นอกเมืองกาน ประเทศฝรั่งเศส โดยได้ทรงศึกษาต่อในประเทศฝรั่งเศส และไม่เคยเสด็จกลับประเทศเวียดนามอีกเลย
ในวันที่ 5 สิงหาคม ค.ศ. 1971 เจ้าหญิงเฟือง มาย ได้อภิเษกสมรสกับปีเอโตร บาโดลโย ดยุกที่ 2 แห่งแอดดิสอาบาบา และมาร์ควิสแห่งซาโบตีโน (Pietro Badoglio, 2nd Duke of Addis Abeba and Marquess of Sabotino) มีบุตร-ธิดาด้วยกัน 2 คนคือ
ฟลาวีโอ บาโดลโย ดยุกที่ 3 แห่งแอดดิสอาบาบา (Don Flavio Badoglio, 3rd Duke of Addis Abeba)
มานูเอลา บาโดลโย เดย์ ดูกี เด แอดดิสอาบาบา (Donna Manuela Badoglio dei duchi de Addis Abeba)
เจ้าหญิงเฟือง มาย สิ้นพระชนม์เมื่อวันที่ 16 มกราคม พ.ศ. 2564 ที่เมืองลูเวอเซียนส์ (Louveciennes) ประเทศฝรั่งเศส สิริพระชนมายุ 83 ปี
พระอิสริยยศ

เจ้าหญิงเฟือง มาย แห่งเวียดนาม (Her Imperial Highness Princess Phương Mai of Vietnam) (ค.ศ. 1937-1971)
เจ้าหญิงเฟือง มาย ดัชเชสแห่งแอดดิสอาบาบา  (Her Imperial Highness Princess Phương Mai, Duchess of Addis Abeba) (ค.ศ. 1971-1992)
เจ้าหญิงเฟือง มาย ดัชเชสม่ายแห่งแอดดิสอาบาบา (Her Imperial Highness Princess Phương Mai, Dowager Duchess of Addis Abeba) (ค.ศ. 1992-ปัจจุบัน)
เจ้าหญิงราห์มา บินต์ ฮัสซัน

| เจ้าหญิงราห์มา บินต์ ฮัสซัน |
| --- | --- |
 เจ้าหญิงราห์มา บิน ฮัสซัน
เจ้าหญิงแห่งฮัชไมต์จอร์แดน
ประสูติ: 13 สิงหาคม พ.ศ. 2512 (55 ปี) อัมมาน
พระสวามี: อาลาห์ บัตตาเยน
พระบุตร: อัชยาห์ บัตตาเยน อาลิฟ บัตตาเยน
ราชวงศ์: ราชวงศ์อัชไมต์
พระบิดา: เจ้าชายฮัสซัน บิน เฏาะลาล
พระมารดา: เจ้าหญิงซาร์วาธ อัล ฮัสซัน
เจ้าหญิงราห์มา บิน ฮัสซัน (อังกฤษ: Princess Rahma bint Hassan) พระธิดาพระองค์ใหญ่ใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน
พระประวัติ

พระองค์ประสูติ ณ กรุงอัมมาน เป็นพระธิดาพระองค์ใหญ่ใน เจ้าชายฮัสซัน บิน เฏาะลาล กับ เจ้าหญิงซาร์วาธ อัล ฮัสซัน ทรงเป็นพระราชนัดดาใน สมเด็จพระเจ้าเฏาะลาลแห่งจอร์แดน อีกทั้งยังทรงเป็นพระญาติวงศ์ในสมเด็จพระราชาธิบดีอับดุลลอฮ์ที่ 2
ทรงศึกษา

โรงเรียนชุมชนระหว่างประเทศในกรุงอัมมาน , จอร์แดน[3]
Sherborne School for Girlsในดอร์เซ็ทประเทศอังกฤษ[2]
Trinity College , มหาวิทยาลัยเคมบริดจ์ประเทศอังกฤษ - บาฮอนส์ ในเอเชียตะวันออกศึกษา (1991)
Trinity College , University of Cambridgeประเทศอังกฤษ - M.Phil ในความสัมพันธ์ระหว่างประเทศ (1992)
เสกสมรส

เจ้าหญิงราห์มา ทรงเสกสมรสกับ นายอาลาห์ บัตตาเยน อดีตรัฐมนตรีว่าการกระทรวงพลังงานและทรัพยากรธรณีของจอร์แดน โดยมีพระบุตรร่วมกัน 2 คน คือ
อัชยาห์ บัตตาเยน
อาลิฟ บัตตาเยน
ทรงงาน

พระองค์ทรงงานเรื่องการศึกษาและกีฬาทุกประเภทในจอร์แดน
เครื่องราชอิสริยาภรณ์

จอร์แดน: Grand Cordon of the Order of the Independence (2006)
เนเธอร์แลนด์:  Knight Grand Cross of the Order of Orange-Nassau (2006)
เจ้าหญิงแคโรไลนาแห่งบูร์บง-ปาร์มา

พระองค์พร้อมด้วย เจ้าหญิงไอรีนแห่งเนเธอร์แลนด์ พระมารดา และพระเชษฐา พระภคินี
เจ้าหญิงแคโรไลนาแห่งบูร์บง-ปาร์มา มาร์เชอเนสแห่งซาลา (อังกฤษ: Her Royal Highness Princess Carolina de Bourbon de Parme) เป็นพระธิดาพระองค์เล็ก ใน เจ้าหญิงไอรีนแห่งเนเธอร์แลนด์ กับ เจ้าชายคาลอส ฮิวโก้ ดยุกแห่งปาร์มา เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ ทรงรับบัพติสมาที่ปราสาทลิกนิแยร์ใน ฝรั่งเศส โดยมี เจ้าชายคาลอส ดยุกแห่งปาร์มา และ เจ้าหญิงคริสตินาแห่งเนเธอร์แลนด์ และเจ้าหญิงมาเรีย เด ลาส นีฟแห่งบูร์บง-ปาร์มา เป็นพระบิดาและพระมารดาทูลหัว เมื่อทรงเจริญพระชันาได้ 6 ปี พระบิดาและพระมารดาได้ทรงหย่าร้างกัน ทรงย้ายไปอยู่กับพระมารดาและพระเชษฐาและพระภคินีที่เมืองโซเอสต์ ประเทศเนเธอร์แลนด์ ใกล้กับที่ประทับของ สมเด็จพระราชินีนาถยูเลียนาแห่งเนเธอร์แลนด์ สมเด็จพระบรมอัยยิกานาถ (ยาย) และ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระราชอัยกา (ตา) ต่อมาทรงอาศัยอยู่ชั่วขณะหนึ่งในวิลล่าที่ Wijk bij Duurstede
เจ้าหญิงแคโรไลนา ทรงศึกษารัฐศาสตร์ที่มหาวิทยาลัยอัมสเตอร์ดัมและมหาวิทยาลัยฮาร์วาร์ด และยังมีปริญญาโทจากมหาวิทยาลัยออกซฟอร์ด ทรงประกอบอาชีพที่องค์การสหประชาชาติ สำหรับองค์กรนี้ ทรงประจำการอยู่ที่สำนักงานใหญ่ของสหประชาชาติในนครนิวยอร์ก รวมถึงพื้นที่ที่มีปัญหา เช่น เอริเทรีย ฉนวนกาซา และ ในอาเจะฮ์ (อินโดนีเซีย) หลังจากแผ่นดินไหวและคลื่นสึนามิในมหาสมุทรอินเดีย พ.ศ. 2547 ปัจจุบันทรงงานที่องค์การสหประชาชาติใน กรุงเจนีวา ในองค์การเพื่อการประสานงานด้านมนุษยธรรม (OCHA)
เมื่อวันที่ 9 มกราคม พ.ศ. 2555 มีการประกาศว่าพระองค์ทรงเสกสมรสกับ อัลเบิร์ต เบรนนิงค์เมเชอร์ (เกิดเมื่อวันที่ 16 พฤษภาคม พ.ศ. 2517) บุตรชายของบุคคลที่ร่ำรวยติดอันดับโลก งานเสกสมรสเกิดขึ้นในวันที่ 21 เมษายน 2555 ณ โบสถ์จัดขึ้นที่ บาซิลิกาซานมินิอาโตอัลมอนเต เมื่อวันที่ 16 มิถุนายน 2555 ในเมืองฟลอเรนซ์ ประเทศอิตาลี มีพระบุตรดังนี้
อาลาญา-มาเรีย เบรนนิงค์เมเชอร์
ซาเวียร์ เบรนนิงค์เมเชอร์
ในฐานะพระราชวงศ์เนเธอร์แลนด์พระองค์หนึ่งทรงประกอบพระกรณียกิจ เช่น ในปี 2544 ทรงร่วมงานอภิเษกสมรสของ เจ้าชายคอนสตันตินแห่งเนเธอร์แลนด์ และ เจ้าหญิงลอเรนทีนแห่งเนเธอร์แลนด์ และยังเป็นพระมารดาทูลหัวให้ เคาน์เตสอิโลอีสแห่งออเรนจ์-นัสเซา และงานเสกสมรสของ เจ้าชายฟลอริสแห่งออเรนจ์-นัสเซา ฟัน โฟลเลินโฮเฟิน และยังได้รับการเสนอพระนามเป็นพระมารดาทูลหัวให้กับพระธิดาคนที่ 2 ของเจ้าชายฟลอริส อีกด้วย
เจ้าหญิงอ็องตัวแน็ตแห่งซัคเซิน-อัลเทนบูร์ก

เจ้าหญิงอ็องตัวแน็ตแห่งซัคเซิน-อัลเทนบูร์ก (อังกฤษ: Princess Antoinette of Saxe-Altenburg)
พระประวัติ

เจ้าหญิงอ็องตัวแน็ตแห่งซัคเซิน-อัลเทนบูร์ก ประสูติเมื่อวันที่ 18 เมษายน พ.ศ. 2381 ณ ประเทศเยอรมนี เป็นพระธิดาพระองค์ที่ 2 ใน เจ้าชายเอ็ดวาร์ดแห่งซัคเซิน-อัลเทนบูร์ก และ เจ้าหญิงอมาลีแห่งโฮเอินโซลเลิร์น-ซิกมาริงเงิน โดยทรงอยู่ในราชวงศ์เวิทเทินตั้งแต่แรกประสูติ
เสกสมรส

พระองค์ทรงเสกสมรสกับ เจ้าชายเฟรเดอริกที่ 1 ดยุกแห่งอันฮัลท์ เมื่อวันที่ 22 เมษายน พ.ศ. 2397 ณ เมืองอัลเทนบูร์ก เนื่องจากพระบิดาพระมารดาทรงเห็นว่า เจ้าชายเฟรเดอริกที่ 1 ดยุกแห่งอันฮัลท์ ทรงมีฐานะร่ำรวยมาก และในวันเสกสมรสนั้น พระองค์และพระสวามีในรับเหรียญเกียรติยศ และเจ้าหญิงอ็องตัวแน็ตได้รับพระราชทานพระอิสริยยศเป็น ดัชเชสแห่งอันฮัลท์ พระชายา ทั้ง 2 มีพระบุตรร่วมกันดังนี้
เจ้าชายเลโอโปลด์ เจ้าชายรัชทายาทแห่งอันฮัลท์
เจ้าชายฟรีดริชที่ 2 ดยุกแห่งอันฮัลท์
เจ้าหญิงเอลิซาเบธแห่งอันฮัลท์
เจ้าชายเอดูอาร์ด ดยุกแห่งอันฮัลท์
เจ้าชายอริเบิร์ตแห่งอันฮัลท์
เจ้าหญิงอเล็กซานดราแห่งอันฮัลท์
เจ้าหญิงลูอีส พระราชกุมารี

เจ้าหญิงลูอีส พระราชกุมารีและดัชเชสแห่งไฟฟ์ (อังกฤษ: Louise, Princess Royal and Duchess of Fife) ทรงเป็นพระราชวงศ์สหราชอาณาจักร พระราชธิดาพระองค์ใหญ่และพระราชบุตรพระองค์ที่ 3 ในพระเจ้าเอ็ดเวิร์ดที่ 7 แห่งสหราชอาณาจักร กับ สมเด็จพระราชินีอเล็กซานดราแห่งสหราชอาณาจักร ทรงเป็นพระกนิษฐภคินีใน พระเจ้าจอร์จที่ 5 แห่งสหราชอาณาจักร
พระประวัติ

เจ้าหญิงลูอีส พระราชกุมารี ประสูติเมื่อวันที่ 20 กุมภาพันธ์ ค.ศ. 1867 ณ กรุงลอนดอน โดยพระองค์ได้ใช้พระชม์ชีพส่วนใหญ่ใน พระราชวังซานดริงแฮม โดยทรงศึกษาอย่างเคร่งครัดมาก
พระองค์ได้รับเกียรติเป็นเพื่อนเจ้าสาวในงานเสกสมรสของ เจ้าหญิงเบียทริซแห่งสหราชอาณาจักร ผู้เป็นพระปิตุจฉาของพระองค์พร้อมกับพระขนิษฐาอีก 2 พระองค์คือ เจ้าหญิงวิกตอเรียแห่งสหราชอาณาจักร และ ม็อดแห่งเวลส์ สมเด็จพระราชินีแห่งนอร์เวย์
พระองค์ได้รับการสถาปนาเป็น เจ้าหญิงราชกุมารี ซึ่งพระอิสริยยศนี้เป็นพระอิสริยยศที่เทียบเท่า มกุฎราชกุมาร และพระมหากษัตริย์จะสถาปนาให้พระราชธิดาพระองค์แรก และจะทรงดำรงพระอิสริยยศนี้จนกว่าจะสิ้นพระชนม์
อภิเษกสมรส

พระองค์ทรงเษกสมรสกับ อเล็กซานเดอร์ ดัฟฟ์ ดยุกที่ 1 แห่งไฟฟ์ เมื่อวันที่ 27 กรกฎาคม ค.ศ. 1889 ณ โบสถ์เอกชนในพระราชวังบักกิงแฮม โดยหลังจากเษกสมรส 2 วัน สมเด็จพระราชินีนาถวิกตอเรียแห่งสหราชอาณาจักร พระราชอัยยิกา ทรงมีพระบรมราชโองการโปรดเกล้าโปรดกระหม่อมให้ทั้ง 2 ดำรงพระอิสริยยศที่ ดยุกและดัชเชสแห่งไฟฟ์ พระองค์มีพระบุตรดังนี้
อลาสแตร์ ดัฟฟ์ มาร์ควิสแห่งแม็กดัฟฟ์ สิ้นพระชนม์ขณะมีพระชันษาไม่กี่วัน
เจ้าหญิงอเล็กซานดรา ดัชเชสแห่งไฟฟ์ เสกสมรสกับเจ้าชายอาร์เธอร์แห่งคอนน็อต มีพระโอรส 1 พระองค์ คือ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น
ม็อด คาร์เนกี เคานท์เตสแห่งเซาเธสค์
บั้นปลายพระชนม์ชีพ

เจ้าหญิงลูอีสได้รับพระราชทานเครื่องราชอิสริยาภรณ์วิกตอเรียและอัลเบิร์ต  ในปี ค.ศ. 1885 และ เครื่องราชอิสริยาภรณ์มกุฎราชกุมารแห่งอินเดีย ในปี ค.ศ. 1887
ค.ศ. 1929 เจ้าหญิงลูอีสทรงประชวรด้วยโรคเลือดออกในพระอามาศัย(กระเพาะ) และเข้ารับการรักษาใน ลอนดอน ต่อมาเมื่อวันที่ 4 มกราคม ค.ศ. 1931 เจ้าหญิงลูอีสก็สิ้นพระชนม์ขณะมีพระชันษา 63 ปี
เจ้าหญิงเอลิซาเบธแห่งอันฮัลท์

เจ้าหญิงเอลิซาเบธแห่งอันฮัลท์ (อังกฤษ: Princess Elisabeth of Anhalt) ประสูติเมื่อวันที่ 7 กันยายน ค.ศ. 1857 ณ ดัชชีอันฮัลท์ เป็นพระบุตรพระองค์ที่ 3 และพระธิดาพระองค์แรกใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก เป็นพระขนิษฐาใน เจ้าชายฟรีดริชที่ 2 ดยุกแห่งอันฮัลท์ และพระภคินีใน เจ้าชายเอดูอาร์ด ดยุกแห่งอันฮัลท์
เสกสมรส

เจ้าหญิงเอลิซาเบธแห่งอันฮัลท์ ทรงเสกสมรสกับ อดอลฟัส เฟรเดอริก แกรนด์ดยุกที่ 5 แห่งเมคเลินบวร์ค-ชเตรลิทซ์ เมื่อวันที่ 17 เมษายน ค.ศ. 1877 รับพระราชทานพระอิสริยยศที่ แกรนด์ดัชเชสแห่งเมคเลินบวร์ค-ชเตรลิทซ์ พระชายา มีพระบุตรดังนี้
ดัชเชสมารีแห่งเมคเลินบวร์ค
ดัชเชสจัตตาแห่งเมคเลินบวร์ค-ชเตรลิทซ์
อดอล์ฟ ฟรีดริชที่ 6 แกรนด์ดยุกแห่งเมคเลินบวร์ค-ชเตรลิทซ์
ดยุกคาร์ล บราวน์
เจ้าหญิงเอลิซาเบธแห่งยูโกสลาเวีย

เจ้าหญิงเอลิซาเบธแห่งยูโกสลาเวีย (อังกฤษ: Princess Elizabeth of Yugoslavia) ประสูติเมื่อวันที่ 7 เมษายน 2479 ณ เบลเกรด ประเทศเซอร์เบีย เป็นพระธิดาพระองค์สุดท้องและพระองค์เดียวใน เจ้าชายพอลแห่งยูโกสลาเวีย กับ เจ้าหญิงโอลกาแห่งกรีซและเดนมาร์ก เป็นพระนัดดาใน เจ้าชายนิโคลัสแห่งกรีซและเดนมาร์ก พระราชปนัดดาใน พระเจ้าจอร์จที่ 1 แห่งกรีซ เป็นพระภาคิไนยใน เจ้าหญิงเอลิซาเบธแห่งกรีซและเดนมาร์ก ซึ่งเป็นพระมารดาทูลหัวของพระองค์ และ เจ้าหญิงมารีนา ดัชเชสแห่งเคนต์ เป็นพระญาติชั้นที่ 1 ใน เจ้าชายเอ็ดเวิร์ด ดยุกแห่งเคนต์ เจ้าหญิงอเล็กซานดรา เดอะออนะระเบิล เลดีโอกิลวี เจ้าชายไมเคิลแห่งเคนต์ ด้านการศึกษา ทรงได้รับการศึกษาในเคนยาที่สหราชอาณาจักรและสวิตเซอร์แลนด์ ในที่สุดทรงศึกษาประวัติศาสตร์ของศิลปะในปารีส ทรงสามารถรับสั่งภาษาอังกฤษ , ฝรั่งเศส , สเปน , อิตาลีและเซอร์เบียได้
เสกสมรส

| ธรรมเนียมพระยศของ เจ้าหญิงเอลิซาเบธแห่งยูโกสลาเวีย |
| --- | --- |
ตราประจำพระองค์
ธงประจำพระองค์
การทูล: Royal Highness (ฝ่าพระบาท)
การแทนตน: Your Royal Highness (เกล้ากระหม่อม/เกล้ากระหม่อมฉัน)
การขานรับ: Sir (กระหม่อม/เพคะ)
เจ้าหญิงเอลิซาเบธ ทรงเสกสมรสครั้งแรกกับ ฮาร์วาร์ด โออเซ็นเบิร์ก ในปี 2504 มีพระบุตร 2 คน คือ
แคทเธอรีน โออเซ็นเบิร์ก
คริสตินา โออเซ็นเบิร์ก
ก่อนจะหย่าร้างในปี 2506 และเสกสมรสครั้งที่ 2 กับ นีล บัลโฟร์ เมื่อวันที่ 23 กันยายน 2512 และหย่าจากกันในเดือนพฤศจิกายน 2521 มีพระบุตร 1 คน คือ
นีโคลัส ออกัสตุส บัลโฟร์
และเสกสมรสครั้งที่ 3 กับ มานูเอล อูโลอา อีเลียส ในปี 2530 และหย่าจากกันในปี 2532 ไม่มีพระบุตร
เจ้าหญิงเบอาทริสแห่งบูร์บง-ซิซิลีทั้งสอง

เจ้าหญิงเบอาทริสแห่งบูร์บง-ซิซิลีทั้งสอง (อังกฤษ: Princess Béatrice of Bourbon-Two Sicilies)
พระประวัติ

เจ้าหญิงเบอาทริสแห่งบูร์บง-ซิซิลีทั้งสอง ประสูคิเมื่อวันที่ 16 มิถุนายน พ.ศ. 2493 ณ ประเทศฝรั่งเศส เป็นพระธิดาพระองค์โตใน เจ้าชายเฟอร์ดินานด์ ดยุกแห่งกัสโตร กับ เจ้าหญิงแชนทัล ดัชเชสแห่งกัสโตรโดยพระบิดาเป็นผู้อ้างสิทธิในการสืบราชบัลลังก์ ราชอาณาจักรซิซิลีทั้งสอง และยังเป็นพระภคินีใน เจ้าชายคาร์โล ดยุกแห่งกัสโตร โดยพระองค์นั้นทำหน้าที่เป็นผู้ตัดสินใหญ่แห่งโบสถ์เซนต์จอร์จ ซึ่งเป็นโบสถ์ที่เป็นที่รู้จักใน ประเทศฝรั่งเศส ชื่อโบสถ์นั้นอาจจะคล้ายคลึงกับโบสถ์เซนต์จอร์จ ในอังกฤษ
เสกสมรส

เจ้าหญิงเบอาทริสแห่งบูร์บง-ซิซิลีทั้งสอง ทรงเสกสมรสกับ ชาร์ล เจ้าชายนโปเลียน ผู้อ้างสิทธิราชบัลลังก์ของฝรั่งเศสทางสายราชวงศ์โบนาปาร์ต โดยรับพระราชทานพระอิสริยยศเป็น เจ้าหญิงเบอาทริส เจ้าหญิงนโปเลียน พระชายา ก่อนจะหย่ากันในปี 2532 โดยมีพระบุตรดังนี้
เจ้าหญิงการอลีน นโปเลียน
ฌ็อง-คริสต็อฟ เจ้าชายนโปเลียน
หลังจากทรงหย่าแล้ว ทรงกลับมาใช้พระอิสริยยศ เจ้าหญิงแห่งบูร์บง-ซิซิลีทั้งสอง ดังเดิม
เจ้าหญิงเอากุสทาแห่งวัลเด็คและเพือร์ม็อนท์

| เจ้าหญิงเอากุสทาแห่งวัลเด็คและเพือร์ม็อนท์ |
| --- | --- |
 เอากุสทา

เจ้าหญิงแห่งวัลเด็คและเพือร์ม็อนท์ เจ้าหญิงพระชายาแห่งสโตล์แบร์ก-สโตล์แบร์ก
ประสูติ: 21 กรกฎาคม 2367
สิ้นพระชนม์: 4 กันยายน พ.ศ. 2436 (69 ปี)
พระสวามี: อัลเฟรด เจ้าชายแห่งสโตล์แบร์ก-สโตล์แบร์ก
พระบุตร: โวล์ฟกัง เจ้าชายที่ 2 แห่งสโตล์แบร์ก-สโตล์แบร์ เจ้าชายเอเวอร์ฮาร์ดแห่งสโตล์แบร์ก-สโตล์แบร์ก เจ้าชายอ็องรีแห่งสโตล์แบร์ก-สโตล์แบร์ก เจ้าหญิงเอริกาแห่งสโตล์แบร์ก-สโตล์แบร์ก เจ้าชายอัลเบร็ชท์แห่งสโตล์แบร์ก-สโตล์แบร์ก เจ้าชายโวล์ฟวินแห่งสโตล์แบร์ก-สโตล์แบร์ก
ราชวงศ์: วัลเด็คและเพือร์ม็อนท์
พระบิดา: เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์
พระมารดา: เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม
เจ้าหญิงเอากุสทาแห่งวัลเด็คและเพือร์ม็อนท์ (อังกฤษ: Princess Augusta of Waldeck-Pyrmont) ประสูติเมื่อวันที่ 21 กรกฎาคม 2367 เป็นพระธิดาพระองค์ใหญ่ใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ กับ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม เป็นพระเชษฐภคินีใน เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เป็นพระปิตุจฉา (ป้าฝ่ายพ่อ) ใน เอ็มมาแห่งวัลเด็คและเพือร์ม็อนท์
เสกสมรส

เจ้าหญิงเอากุสทาแห่งวัลเด็คและเพือร์ม็อนท์ ทรงเสกสมรสกับ อัลเฟรด เจ้าชายแห่งสโตล์แบร์ก-สโตล์แบร์ก เมื่อวันที่ 15 มิถุนายน 2391 รับพระราชทานพระอิสริยยศที่ เจ้าหญิงพระชายาแห่งสโตล์แบร์ก-สโตล์แบร์ก มีพระบุตรดังนี้
วล์ฟกัง เจ้าชายที่ 2 แห่งสโตล์แบร์ก-สโตล์แบร์
เจ้าชายเอเวอร์ฮาร์ดแห่งสโตล์แบร์ก-สโตล์แบร์ก
เจ้าชายอ็องรีแห่งสโตล์แบร์ก-สโตล์แบร์ก
เจ้าหญิงเอริกาแห่งสโตล์แบร์ก-สโตล์แบร์ก
เจ้าชายอัลเบร็ชท์แห่งสโตล์แบร์ก-สโตล์แบร์ก
เจ้าชายโวล์ฟวินแห่งสโตล์แบร์ก-สโตล์แบร์ก
เจ้าหญิงโดโรเทอาแห่งซัคเซิน-โคบวร์คและโกทา

เจ้าหญิงโดโรเทอาแห่งซัคเซิน-โคบวร์คและโกทา (อังกฤษ: Princess Dorothea of Saxe-Coburg and Gotha) ประสูติเมื่อวันที่ 30 เมษายน พ.ศ. 2424 ณ ออสเตรีย-ฮังการี เป็นพระธิดาพระองค์เล็กในเจ้าชายฟิลลิพแห่งซัคเซิน-โคบวร์คและโกทาและเจ้าหญิงลูอีสแห่งเบลเยียม เป็นพระราชนัดดาในสมเด็จพระเจ้าเลออปอลที่ 2 แห่งเบลเยียม ทรงมีพระเชษฐา 1 พระองค์คือเจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา
พระองค์ทรงเสกสมรสกับ แอนสท์ กุนเธอร์ ดยุกแห่งชเลสวิช-ฮ็อลชไตน์ พระโอรสใน เฟรเดอริกที่ 8 ดยุกแห่งชเลสวิช-ฮ็อลชไตน์ เมื่อวันที่ 2 สิงหาคม พ.ศ. 2441 รับพระราชทานพระอิสริยยศและพระฐานันดรเป็น เฮอร์ไฮนีส เจ้าหญิงโดโรเทอา ดัชเชสแห่งชเลสวิช-ฮ็อลชไตน์ พระชายา (ฐานันดรแรกประสูติ เซอรีนไฮนีส) แต่ทั้งสองมิได้มีพระบุตรร่วมกัน ต่อมาเมื่อพระสวามีสิ้นพระชนม์ พระองค์จึงได้รับการสถาปนาเป็น ดัชเชสหม่ายแห่งชเลสวิช-ฮ็อลชไตน์ จนกระทั่งสิ้นพระชนม์เมื่อวันที่ 21 มกราคม พ.ศ. 2510 สิริพระชันษา 85 ชันษา
เจ้าหญิงโซเฟีย เปตรอฟนาแห่งรัสเซีย

| เจ้าหญิงโซเฟีย เปตรอฟนา |
| --- | --- |
ประสูติ: 3 มีนาคม ค.ศ. 1898(1898-03-03) พระราชวังดีลเลอร์ จักรวรรดิรัสเซีย
สิ้นพระชนม์: 3 มีนาคม ค.ศ. 1898(1898-03-03) (0 ปี) พระราชวังดีลเลอร์ จักรวรรดิรัสเซีย
ราชวงศ์: ฮ็อลชไตน์-ก็อทตาร์ฟ-โรมานอฟ
พระบิดา: แกรนด์ดยุกปีเตอร์ นิไคโลวิชแห่งรัสเซีย
พระมารดา: เจ้าหญิงมิลิตซาแห่งมอนเตเนโกร
เจ้าหญิงโซเฟีย เปตรอฟนาแห่งรัสเซีย (อังกฤษ: Princess Sofia Petrovna of Russia) ประสูติเมื่อวันที่ 3 มีนาคม ค.ศ. 1898 ณ จักรวรรดิรัสเซีย เป็นพระธิดาพระองค์สุดท้อง แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผ่านทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา และเป็นพระขนิษฐาฝาแฝดใน เจ้าหญิงนาเด็จดา เปตรอฟนาแห่งรัสเซีย โดยพระองค์สิ้นพระชนม์หลังจากประสูติได้ไม่นาน โดยพระศพของพระองค์ถูกฝังในเคียฟ ประเทศยูเครน
เจ้าหญิงโฌเซฟีน การอลีนแห่งเบลเยียม

เจ้าหญิงโฌเซฟีน การอลีนแห่งเบลเยียม (อังกฤษ: Princess Joséphine Caroline of Belgium) ประสูติเมื่อวันที่ 18 ตุลาคม พ.ศ. 2415 ณ บรัสเซลส์ เบลเยียม เป็นพระธิดาใน เจ้าชายฟิลิป เคานต์แห่งแฟลนเดอส์ และ เจ้าหญิงมารีแห่งโฮเฮนซอลเลิร์น-ซิกมาริงเงิน เป็นพระราชนัดดาในพระเจ้าเลโอปอลที่ 1 แห่งเบลเยียม เมื่อพระชันษาย่างเข้าสู่วัยสาว ก็ได้เสกสมรสกับเจ้าชายคาร์ล อันโทนแห่งโฮเอินท์ซ็อลเลิร์น เมื่อวันที่ 28 พฤษภาคม พ.ศ. 2437 ซึ่งมีศักดิ์เป็นพระญาติในพระองค์ โดยรับพระราชทานพระอิสริยยศเป็น เจ้าหญิงแห่งโฮเอินท์ซ็อลเลิร์น พระชายา มีพระบุตรดังนี้
เจ้าหญิงสเตฟานี
เจ้าหญิงมารี อ็องตัวแน็ต
เจ้าชายอัลเบรชท์
เจ้าหญิงเฮนเรียตตา
| ด ค กเจ้าหญิงแห่งเบลเยียม |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าเลออปอลที่ 1 แห่งเบลเยียม
รุ่นที่ 1:  จักรพรรดินีชาร์ลอตแห่งเม็กซิโก 
รุ่นที่ 2:  เจ้าหญิงหลุยส์แห่งซัคเซิน-โคบูร์กและโกทา  เจ้าหญิงสเตฟานี มกุฎราชกุมารีแห่งออสเตรีย  เจ้าหญิงคลิเมนไทน์ เจ้าหญิงนโปเลียน  เจ้าหญิงโฌเซฟีน มารี  เจ้าหญิงอ็องเรียต ดัชเชสแห่งเวนมอนต์  เจ้าหญิงโฌเซฟีน การอลีนแห่งโฮเอินท์ซ็อลเลิร์น 
รุ่นที่ 3:  พระราชินีมารี-โจเซแห่งอิตาลี 
รุ่นที่ 4:  แกรนด์ดัชเชสโฌเซฟีน-ชาร์ล็อตแห่งลักเซมเบิร์ก  เจ้าหญิงมารี-คริสติน นางจอร์จเกอร์  เจ้าหญิงมารี-แอ็สเมราลดา เลดีมอนคาดา 
รุ่นที่ 5:  เจ้าหญิงอัสตริด อาร์ชดัชเชสแห่งออสเตรีย-เอสเต  เจ้าหญิงแดลฟีน 
รุ่นที่ 6:  เจ้าหญิงเอลีซาแบ็ต ดัชเชสแห่งบราบันต์  เจ้าหญิงเอเลออนอร์  เจ้าหญิงมาเรีย ลอรา อาร์ชดัชเชสแห่งออสเตรีย-เอสเต*  เจ้าหญิงลุยซา มาเรีย อาร์ชดัชเชสแห่งออสเตรีย-เอสเต  เจ้าหญิงเลติเชีย มาเรีย อาร์ชดัชเชสแห่งออสเตรีย-เอสเต  เจ้าหญิงหลุยส์  เจ้าหญิงโฌเซฟีน 
*สถาปนาเป็นเจ้าหญิงเเห่งเบลเยียมเมื่อวันที่ 2 ธันวาคม ค.ศ. 1991
เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์

| เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์ |
| --- | --- |
 เอ็มมา

เจ้าหญิงพระชายาในเจ้าชายพระประมุขแห่งวัลเด็คและเพือร์ม็อนท์
ประสูติ: 20 พฤษภาคม 2345
สิ้นพระชนม์: 1 สิงหาคม พ.ศ. 2401 (56 ปี)
พระสวามี: เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์
พระบุตร: เจ้าหญิงออกัสตาแห่งวัลเด็คและเพือร์ม็อนท์ เจ้าชายโจเซฟแห่งวัลเด็คและเพือร์ม็อนท์ เจ้าหญิงเฮอร์มินน์แห่งวัลเด็คและเพือร์ม็อนท์ เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เจ้าชายวอราดแห่งวัลเด็คและเพือร์ม็อนท์
ราชวงศ์: ราชวงศ์อัสคาเนีย วัลเด็คและเพือร์ม็อนท์
พระบิดา: เจ้าชายวิคทอร์ที่ 2 เจ้าชายแห่งอันฮัลท์-แบร์นบวร์ค-เชาม์บวร์ค-ฮ็อยม์
พระมารดา: เจ้าหญิงอมาเลียแห่งนัสเซา-วิลล์เบิร์ก
เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์ (อังกฤษ: Princess Emma of Anhalt-Bernburg-Schaumburg-Hoym) ประสูติเมื่อวันที่ 20 พฤษภาคม 2345 เป็นพระธิดาในเจ้าชายวิคทอร์ที่ 2 เจ้าชายแห่งอันฮัลท์-แบร์นบวร์ค-เชาม์บวร์ค-ฮ็อยม์ และเจ้าหญิงอมาเลียแห่งนัสเซา-วิลล์เบิร์ก
เสกสมรส

เจ้าหญิงเอ็มมาแห่งอันฮัลท์-แบร์นบวร์ค-เชาม์บวร์ค-ฮ็อยม์ ทรงเสกสมรสกับเจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ เมื่อวันที่ 26 มิถุนายน 2366 มีพระบุตรดังนี้
เจ้าหญิงออกัสตาแห่งวัลเด็คและเพือร์ม็อนท์
เจ้าชายโจเซฟแห่งวัลเด็คและเพือร์ม็อนท์
เจ้าหญิงเฮอร์มินน์แห่งวัลเด็คและเพือร์ม็อนท์
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์
เจ้าชายวอราดแห่งวัลเด็คและเพือร์ม็อนท์
เจ้าหญิงเฮเลเนอแห่งนัสเซา

เจ้าหญิงเฮเลเนอแห่งนัสเซา (อังกฤษ: Princess Helena of Nassau) ประสูติเมื่อวันที่ 18 สิงหาคม 2374 ณ วีสบาเดิน เป็นพระธิดาในวิลเลียม ดยุกแห่งนัสเซา และเจ้าหญิงเพาลีเนอแห่งเวือร์ทเทิมแบร์ค พระองค์ทรงเป็นพระขนิษฐาในแกรนด์ดยุกอดอล์ฟแห่งลักเซมเบิร์ก